190 



tede saa hen til en anden Palme. Det var morsomt at se om 

 Morgenen ved 8 Tiden, naar Patienterne kom ned i Stuen, og 

 der blev tændt Lys, hvorledes den saa vaagnede og fløj omkring; 

 udenfor var der mørkt, saa den ikke kunde finde ud ad Vinduet, 

 før Lyset blev slukket. — En Dag i Julen saa jeg en anden 

 Bogfinke midt om Dagen inde i Dagligstuen, hvor den hjemme- 

 vant hoppede omkring i det pyntede Juletræ uden at lade sig 

 skræmme af Træets dog noget ejendommelige Udseende. 



Forskellige Reder, jeg har faaet undersøgt, viste følgende 

 Forhold: 



1. Vægt 19,5 g. Det yderste af Reden bestaar væsentlig af 

 Mos, Lav og Hestehaar, en enkelt lille Fjer, nogle Bomuldstraade. 

 Derefter følger et Lag af grovt Mos og tykkere Plantedele, væ- 

 sentlig en Snes indtørrede Plantestængler, næsten alle lige lange, 

 ca. 5 cm, desuden nogle Uldtraade, hvoraf den længste var 43 cm. 

 Udforingen er næsten udelukkende smaa Fjer, de fleste af Høns, 

 men ogsaa et Par af Paafugle. Umiddelbart under Fjerene er 

 et Lag næsten kun af Hestehaar med ganske fine Dun og Uld- 

 traade imellem. 



2. Vægt 20 g, indvendigt Maal 6,5 cm, største udvendige Maal 

 11 cm. Det yderste Lag bestaar af Mos, Lav, Rester af Bøge- 

 blomster, Plantetrævler, enkelte Tangtrævler og et Par Smaafjer; 

 særlig i nederste Del findes hele Klumper af Bøgeblomster. Ingen 

 skarp Grænse imellem Yderlaget og Udforingen; selve Udforingen 

 der bestaar af Smaafjer, vist af Høns, og i rigehg Mængde sam- 

 menfiltrede Hestehaar, vejede knapt 5 g. Af Yderlaget udplukke- 

 des ialt 3 g tørre Bøgeblomster. 



3. Vægt 23,7 g, yderst Mos og Lav, vævet ind imellem hin- 

 anden, enkelte Hestehaar, et Par Bomuldstraade og nogle smaa 

 Paafuglefjer, enkelte Knopskæl af Bøg, et lille Stykke »Sølvpapir«. 

 Vægt af Yderlaget 12,5 g. Et mellemste Lag bestaar af Mos, 

 fine Plantetrævler, ganske lidt Lav, en Del korte Hestehaar og 

 et enkelt langt, nogle korte Uldtraade, nogle smaa Paafuglefjer. 

 Selve det inderste Lag af Udforingen bestaar væsentlig af smaa 

 Fjer, alle af Paafugl ; man ser tydeligt den grønne og blaa Farve 

 af disse overalt. Desuden findes en Del fine og korte Hestehaar, 

 der danner et sammenhængende Lag lige under Dunene; der er 

 kun faa fine Plantetrævler i dette Lag, men foruden dette findes 

 nogle faa korte Bomuldstraade, sorte, hvide og brune, de største 

 10—11 cm. 



